CELEX: 22017D0509
Language: hr
Date: 2015-09-25 00:00:00
Title: Odluka Zajedničkog odbora EGP-a br. 202/2015 od 25. rujna 2015. o izmjeni Priloga I. (Veterinarska i fitosanitarna pitanja) Sporazumu o EGP-u [2017/509]

30.3.2017   
               
               
                  HR
               
               
                  Službeni list Europske unije
               
               
                  L 85/11
               
            ODLUKA ZAJEDNIČKOG ODBORA EGP-a
      br. 202/2015
      od 25. rujna 2015.
      o izmjeni Priloga I. (Veterinarska i fitosanitarna pitanja) Sporazumu o EGP-u [2017/509]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (dalje u tekstu: Sporazum o EGP-u), a posebno njegov članak 98.,
      budući da:
      
                  (1)
               
               
                  Uredba Komisije (EU) 2015/186 оd 6. veljače 2015. o izmjeni Priloga I. Direktivi 2002/32/EZ Europskog parlamenta i Vijeća u pogledu najvećih dopuštenih količina arsena, fluora, olova, žive, endosulfana i sjemena ambrozije (1) treba se uključiti u Sporazum o EGP-u.
               
            
                  (2)
               
               
                  Ova se Odluka odnosi na zakonodavstvo o hrani za životinje. Zakonodavstvo o hrani za životinje ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
               
            
                  (3)
               
               
                  Prilog I. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      U poglavlju II. točki 33. (Direktiva 2002/32/EZ Europskog parlamenta i Vijeća) Priloga I. Sporazumu o EGP-u dodaje se sljedeća alineja:
      
                  „—
               
               
                  
                     32015 R 0186: Uredbom Komisije (EU) 2015/186 od 6. veljače 2015. (SL L 31, 7.2.2015., str. 11.).”
               
            Članak 2.
      Vjerodostojni su tekstovi Uredbe (EU) 2015/186 na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 26. rujna 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 25. rujna 2015.
         
            
               Za Zajednički odbor EGP-a
            
            
               Predsjednica
            
            Ingrid SCHULERUD
         
      
      
         (1)  SL L 31, 7.2.2015., str. 11.
      
      
         (*1)  Ustavni zahtjevi nisu navedeni.